El Pla Europa és sentir Europa, debatre-la; posar en valor la seva diversitat d'opinions.
Construir el projecte europeu està a les nostres mans, a les mans de la ciutadania que la conforma.
El Pla Europa neix amb el doble objectiu d'afirmar la presència i influència de Catalunya a Europa i d'apropar la ciutadania al projecte europeu.
L'eina del Pla Europa és la participació i mobilització ciutadana, les converses i el diàleg.
Des del Govern de Catalunya creiem vital ser part present i activa en els grans debats europeus, així com refermar la nostra posició com a soci competent, solvent i compromès de la Unió Europea, de la mà d'una societat activa i partícip de les actuacions i dels posicionaments del Govern a Europa.
El Pla parteix d'una visió indiscutiblement europeista, oberta al món, i alhora propera.
Defensem una Unió que posi els ciutadans al centre de les seves polítiques, tot promovent els seus valors fundacionals amb l'objectiu d'assolir una Europa unida en la seva diversitat.
Durant la primera, s'ha elaborat un llibre verd on es plasma la visió preliminar del Govern en els grans debats europeus.
Aquest llibre obre la porta a la segona fase, un procés de participació ciutadana i unes jornades de debats que involucraran entitats i institucions de la societat civil de manera transversal per tal que puguin incidir en el posicionament del Govern.
Finalment, s'ha elaborat un llibre blanc, amb les visions del Govern i les aportacions recollides de la societat civil, que servirà per guiar les futures actuacions del Govern de Catalunya a Europa.
El Parlament Europeu és la pedra angular en què es concreta políticament l'espai públic europeu i és la institució que exerceix un control democràtic reforçat.
La integració econòmica, element inicial i central del procés de construcció d'un espai polític comú europeu, s'estructura sobre dos pilars: el mercat únic i la Unió Econòmica i Monetària.
La consecució d'una Europa més social i justa és una de les grans prioritats de la UE.
La inclusió, la cohesió i també la sostenibilitat socials seran les grans fites a assolir els propers anys en un context de transició verda, evolució tecnològica, canvi demogràfic i globalització creixent.
L'objectiu que es fixa la UE a llarg termini és el d'esdevenir l'economia del benestar més competitiva, socialment inclusiva i de baix carboni del món per mitjà, entre d'altres, del desplegament del Pilar europeu de drets socials i el desenvolupament del concepte d'economia del benestar.
Un dels temes que marca l'agenda de la Unió Europea (UE) en aquests moments és el debat sobre quin ha de ser el seu pressupost a llarg termini (marc financer pluriennal per al període 2021-2027).
El pressupost de la UE estableix les prioritats polítiques de la Unió amb la voluntat de donar respostes a les necessitats de la seva ciutadania.
Juntament amb les aportacions a nivell nacional i una àmplia gamma de disposicions normatives, el pressupost de la UE vol contribuir a fer possible els reptes comuns.
La Política europea de veïnatge (PEV) busca fomentar relacions més sòlides i eficaces amb els països veïns de la Mediterrània sud i de l'est.
La nova Política europea de veïnatge (2015) té l'objectiu d'impulsar l'estabilitat, la seguretat i la prosperitat en la línia de les actuacions previstes a l'Estratègia global de seguretat de la UE, impulsada el 2017.
Aquesta estratègia respon a l'objectiu polític clau de passar d'una visió fragmentada de la política exterior europea a emprar tots els instruments existents d'una manera conjunta en vistes a aconseguir reafirmar i consolidar el rol d'actor global de la Unió Europea com a generador de pau i seguretat.
La lluita contra el canvi climàtic, l'eradicació de la fam i de les desigualtats, la defensa dels drets humans i de la democràcia, i el desenvolupament sostenible són reptes d'escala global que necessiten respostes globals.
És per això que cal més cooperació i un compromís internacional reforçat.
La UE, com a actor global, té potencial i instruments per donar resposta als reptes de les agendes globals, tot enfortint l'ordre internacional i el sistema de Nacions Unides.